**Referat af møde i institutrådet**

**Tirsdag den 26. november 2024 kl. 12:15-14:00**

(Mødet blev afholdt i mødelokale M i Agora)

**Inviterede:**

Bess Egede Rogers, Enya Ehrenreich, Hendrik Huelss, Vincent Keating, Kurt Klaudi Klausen, Rasmus Hørby Sindberg, Marianne Sandvad Ulriksen, Tina Guldbrandt Jakobsen, Patrick Rieper Sørensen, Johanne Louise Holm Andersson

**Afbud fra:**

Melike Wulfgramm, Pernille Seier Hansen

**Dagsorden sendt til orientering til:**

Melanie Sofia Hartvigsen, Andrea Christensen Hald, Jens Fyhn Lykke Sørensen

**Mødeleder:**

Signe Pihl-Thingvad

**Dagsorden:**

1. **Meddelelser fra institutledelsen**

Signe præsenterede meddelelser fra Institut for Statskundskab (findes i separat dokument).

1. **Første overvejelser og proces ift. APV**  
   Som en del af arbejdspladsvurderingen (APV) og trivselsundersøgelsen 2024, har SDU gennemført en spørgeskemaundersøgelse blandt de ansatte i oktober, som nu er tilgængelige for alle ansatte [her](https://syddanskuni.sharepoint.com/:f:/r/sites/apv2024/APV2024/Det%20Samfundsvidenskabelige%20Fakultet/Institut%20for%20Statskundskab?csf=1&web=1&e=WG4Ig7).

Arbejdsmiljøgruppen (Signe og Bess) delte deres første bud på temaer og præsenterede processen for arbejdet, mhp. at få input til det videre arbejde fra hele instituttet. Herefter blev det bl.a. kommenteret, at det vil være godt, hvis det bliver synligt for alle hvordan fokuspunkter håndteres, og alle får mulighed for at give input, hvilket arbejdsmiljøgruppen var enig i. Processen er kommunikeret ud til alle på instituttet og APV’en tages bl.a. op i de enkelte sektioner december-januar og på et institutmøde i januar.

1. **Ligestillingsundersøgelse på det administrative område**

Der er efter længere tids ønske fra ligestillingsudvalget på SAMF blevet gennemført en undersøgelse af det administrative personales oplevelse af ligestillingstematikker, baseret på 4 fokusgruppeinterviews i januar 2024.

På mødet blev undersøgelsens resultater taget op til drøftelse for at blive klogere på, hvordan det ser ud på instituttet. Det administrative personale i institutrådet kunne godt genkende elementer i undersøgelsen. F.eks. blev det italesat, at kan være udfordringer, når det administrative personale siger nej eller beder om oplysninger, for at sikre at regler overholdes. Der arbejdes videre med relevante temaer fra undersøgelsen i sekretariatet i samarbejde med institutledelsen.

1. **Pre-graduate programme**

På baggrund af indstilling fra ledelsesgruppen, er Johanne i gang med at udarbejde et pre-graduate programme til at understøtte dygtige kandidatstuderende i at omdanne deres speciale til en akademisk artikel og samtidig give dem et indblik i forskning som karrieremulighed.

På institutrådsmødet blev det seneste udkast præsenteret med henblik på at få input og feedback fra institutrådet. Overordnet set var institutrådet meget positive overfor en prøveordning. Inden det sættes i gang, skal forskellige etiske og juridiske aspekter dog undersøges nærmere. Samtidig vil det være et plus, hvis vi kan høre gode og mindre gode erfaringer fra studerende fra SUND, som har en lignende ordning.

1. **Evaluering af de seneste år i institutrådet**

Det er sidste gang at institutrådet mødtes i dets nuværende sammensætning, så Signe sagde stor tak til alle for deres bidrag gennem de seneste år. Flere tilkendegav, at det havde været en positiv oplevelse at være med i institutrådet og kunne godt se meningen i, at have et rådgivende organ på instituttet.

Med venlig hilsen  
Signe Pihl-Thingvad  
Institutleder  
Institut for Statskundskab